ROMANIA                                                                                                         ANEXA nr. 1 
JUDETUL TIMIȘ

               

ORAȘUL DETA

STUDIUL DE OPORTUNITATE 

privind vânzarea prin licitație publică deschisă a unei suprafețe de teren, proprietatea privată a Orașului Deta, situată în intravilanul orașului Deta,  judeţul Timiș.

 1. DATE GENERALE: Potrivit art. 363 din OUG nr.57/2019 privind Codul Administrativ, „vânzarea prin licitație publică a bunurilor imobile aparținând unităților administrativ – teritoriale se aprobă prin hotărârea consiliului local”. 

2. OBIECTUL VÂNZĂRII Obiectul vânzării îl reprezintă suprafața de 285 mp. din suprafața domeniu privat al orașului Deta, situată în Deta, Unirii, nr.1a, înscrisă în CF nr. 405017, nr. top./cad 405017.
 3. DESCRIEREA ŞI IDENTIFICAREA BUNULUI CARE URMEAZĂ SĂ FIE VÂNDUT PRIN LICITAŢIE PUBLICĂ Adresa: situat în oraș Deta, str. Unirii, nr. 1/a cu drept de servitute din parcela proprietate privată înscrisă în CF nr. 405017.

Terenul în suprafață de 285 mp. este situat în intravilanul orașului Deta, înscris în CF nr. 405017, cu nr. top. 405017, aparține domeniului privat al Orașului Deta, categoria de folosință curți construcții. Terenul este închiriat cu contract de închiriere de către Horian Elisabeta. Este împrejmuit și nu sunt edificate construcții pe el.
Rețele existente în zonă: 

Rețele apa-canal – da 
Rețele termoficare – nu 
Rețele electrice – da 
Rețele distribuție gaze naturale – da 
Rețele telefonice – da 
Rețele de incendiu – da.

4. MOTIVELE DE ORDIN ECONOMIC, FINANCIAR, SOCIAL ȘI DE MEDIU CARE JUSTIFICĂ VÂNZAREA. Vânzarea este oportună din următoarele motive: 
- din punct de vedere economic - din valorificarea acestui teren se va obține un venit suplimentar la bugetul local al Orașului Deta, mărindu-se totodată și masa impozabilă;
- din punct de vedere al protecției mediului – cumpărătorul va avea obligația respectării tuturor condițiilor referitoare la protecția mediului; 
- din punct de vedere financiar – cumpărătorul va acoperi în întregime costurile ridicate de întreținerea și exploatarea terenului cumpărat; 
5. PROCEDURA UTILIZATĂ PENTRU ATRIBUIREA CONTRACTULUI DE VÂNZARE – CUMPĂRARE ŞI JUSTIFICAREA ALEGERII PROCEDURII: Conform OUG nr. 57/2019 privind Codul administrativ, art. 363 (1) Vânzarea bunurilor din domeniul privat al statului sau al unităților administrativ - teritoriale se face prin licitație publică, organizată în condițiile prevăzute la art. 334 - 346, cu respectarea principiilor prevăzute la art. 311, cu excepția cazurilor în care prin lege se prevede altfel. (2) Stabilirea oportunității vânzării bunurilor din domeniul privat al statului sau al unităților administrativ - teritoriale și organizarea licitației publice se realizează de către autoritățile prevăzute la art. 287, cu excepția cazurilor în care prin lege se prevede altfel.(….) (4) Vânzarea prin licitație publică a bunurilor imobile aparținând unităților administrativ - teritoriale se aprobă prin hotărâre a consiliului județean, a Consiliului General al Municipiului București, respectiv a consiliului local al comunei, al oraşului sau al municipiului, după caz. (5) Garanția se stabilește între 3 și 10% din prețul contractului de vânzare, fără TVA. (6) Cu excepția cazurilor în care prin lege se prevede altfel, prețul minim de vânzare, aprobat prin hotărâre a Guvernului sau prin hotărâre a autorităților deliberative de la nivelul administrației publice locale, după caz, va fi valoarea cea mai mare dintre prețul de piață determinat prin raport de evaluare întocmit de evaluatori persoane fizice sau juridice, autorizați, în condițiile legii, şi selectați prin licitație publică, şi valoarea de inventar a imobilului. (7) Răspunderea juridică privind corectitudinea stabilirii prețului prevăzut în raportul de evaluare revine exclusiv evaluatorului care a întocmit respectivul raport de evaluare. (8) Predarea - primirea bunului se face prin proces - verbal în termen de maximum 30 de zile de la data încasării prețului. 
6. DATE REFERITOARE LA PROCEDURA DE VÂNZARE: Licitația se va organiza şi desfășura în maxim 20 de zile de la data publicării anunțului în Monitorul Oficial al României, partea a VI –a. Cumpărătorul va achita prețul până la data încheierii contractului de vânzare-cumpărare sau în termen de maxim 5 ani, cu plate unui avans de 15% până la data încheierii contractului de vânzare-cumpărare, iar diferența se va achita în rate, cu dobânda aferentă. 
7. NIVELUL MINIM AL VÂNZĂRII Nivelul minim al vânzării a fost stabilit după cum urmează:

Conform inventarului domeniului privat al orașului Deta, valoarea totala a terenului este de 22.515 lei; 
Conform raportului de evaluare nr. 89/27.04.2023, întocmit de ing. Marinescu Constantin, evaluator autorizat, membru titular ANEVAR, legitimația nr. 13.947, valabil 2023, valoarea totală a terenului a fost stabilita la suma de 80 lei/mp lei (22.800 lei). În conformitate cu O.U. nr. 57/2019 (Cod administrativ), art.363 alin. 6, prețul minim de vânzare va fi valoarea cea mai mare dintre prețul de piață determinat prin raport de evaluare întocmit de evaluator autorizat și valoarea de inventar a imobilului. În consecință prețul de pornire a licitației va fi valoarea din raportul de evaluare

 8. TERMENELE PREVĂZUTE PENTRU REALIZAREA PROCEDURII DE VÂNZARE . În condițiile respectării etapelor legale pentru realizarea vânzării, termenul prevăzut pentru realizarea și perfectarea vânzării este de aproximativ 60 de zile. 
Prezentul studiu de oportunitate va sta la baza aprobării vânzării de către Consiliul Local al orașului Deta.
